రాఘవేంద్ర సింగ్ చౌహాన్

రాఘవేంద్ర సింగ్ చౌహాన్ (జ. 24 డిసెంబరు 1959) భారతీయ న్యాయమూర్తి. ప్రస్తుతం ఉత్తరాఖండ్ హైకోర్టు ప్రధాన న్యాయమూర్తిగా ఉన్నాడు. తెలంగాణ హైకోర్టు ప్రధాన న్యాయమూర్తిగా, తెలంగాణ హైకోర్టు యాక్టింగ్ చీఫ్ జస్టిస్ గా పనిచేశాడు. రాజస్థాన్ హైకోర్టు, కర్ణాటక హైకోర్టు న్యాయమూర్తిగా కొంతకాలం పనిచేశాడు.

 జననం, విద్య 
రాఘవేంద్ర సింగ్ చౌహాన్ 1959, డిసెంబరు 24న రాజస్థాన్ లో జన్మించాడు. బిఎ, ఎల్ఎల్.బి పూర్తిచేశాడు.

 వృత్తి జీవితం 
1983, నవంబరు 13న రాజస్థాన్ హైకోర్టులో న్యాయవాదిగా తన వృత్తి జీవితాన్ని ప్రారంభించాడు. క్రిమినల్, సేవా విషయాలు ఇతడి స్పెషలైజేషన్. 2005, జూన్ 13న రాజస్థాన్ హైకోర్టు అదనపు న్యాయమూర్తిగా నియమితులయ్యాడు. 2008, జనవరి 24న శాశ్వత న్యాయమూర్తిగా పదోన్నతి పొందాడు. ఆ తరువాత 2015, మార్చి 10న కర్ణాటక హైకోర్టు న్యాయమూర్తిగా బదిలీ చేయబడ్డాడు. 2018, నవంబరు 8న తెలంగాణ హైకోర్టు న్యాయమూర్తిగా బదిలీ అయ్యాడు. 2019, ఏప్రిల్ 3న తెలంగాణ హైకోర్టు యాక్టింగ్ చీఫ్ జస్టిస్‌గా నియమితులయ్యాడు. 2019, జూన్ 22న తెలంగాణ హైకోర్టుకు ప్రధాన న్యాయమూర్తిగా నియమితులయ్యాడు. 2020, డిసెంబరు 31న ఉత్తరాఖండ్ హైకోర్టు ప్రధాన న్యాయమూర్తిగా నియమితులైన రాఘవేంద్ర సింగ్ చౌహాన్ 2021, జనవరి 7న ప్రమాణ స్వీకారం చేశాడు.

 మూలాలు 

వర్గం:1959 జననాలు
వర్గం:జీవిస్తున్న ప్రజలు
వర్గం:భారతదేశ ప్రధాన న్యాయమూర్తులు
వర్గం:రాజస్థాన్ వ్యక్తులు
వర్గం:తెలంగాణ హైకోర్టు ప్రధాన న్యాయమూర్తులు